歐陽㬇

歐陽㬇（），字學章，號强斋，直隸真定府武強縣人，明朝政治人物。嘉靖甲午解元，聯捷乙未進士。官至翰林院編修，因甲辰科場案革職為民。

 生平 
嘉靖十三年（1534年）甲午科順天鄉試第一名舉人（解元）。嘉靖十四年（1535年），聯捷乙未科進士。改庶吉士，送翰林院读书。十六年正月授官翰林院編修。嘉靖二十三年（1544年）任甲辰科會試考官，捲入科場案革職《明世宗實錄·卷二八九》：嘉靖二十三年八月甲午 禮科給事中王交、王堯日劾「少詹事江汝璧、修撰沈坤、編修彭鳳、歐陽㬇、員外高節，朋私通賄，大壞制科。大學士翟鑾，以內閣首臣，二子汝儉、汝孝既連中鄉試，又連中會試，若持券取物。然崔奇勳乃汝儉等師，焦清與汝儉結婣，又同受業。四人者，會試俱一號。汝儉、汝孝、奇勳，皆彭鳳所取，詩經考官五人，何獨專在鳳一房？歐陽㬇亦汝儉等師，本同經，又改看書經，跡若引慊，而實助鳳尋卷。及沈坤之取陸煒，高節之取彭謙、汪一中，皆以賄賂。故乞明正其罪，且欲追論順天鄉試秦鳴夏、浦應麒阿奉翟鑾之罪。」上令吏部、都察院從公參看。鑾請覆試。上怒令部、院治罪，不許回護。部、院請下汝璧於理。上以弊跡顯明，大壞祖宗取士之制，遂勒鑾並汝儉、汝孝、奇勳、清、鳳、㬇俱為民，汝璧等法司會鞫。謂：「汝璧、鳴夏、應麒雖各阿取輔臣之子，然實非以賄故，至坤亦然。獨彭謙賂節五百金得中，監試失於糾察，罪亦難逃。」疏上，詔「杖汝璧、鳴夏、應麒六十，革職閑住。節充軍。謙為民。坤、一中、煒姑存留供職。」《深州总志》：歐陽太史傳，國朝監察御史張星法武強，歐陽太史，邑人，名㬇，字學章，博聞強記，淹貫經史，稱名儒。嘉靖甲午解元，乙未成進士，選庶吉士，授翰林院編修，頗厭人望。辛丑甲辰分校禮闈，稱得人。故事，館選間行之，翰林乏員，疏請然後行，故其選甚重，而被選者甚榮。一入館便負臺鼎望，不苟言笑，矜貴自重，人號之女兒官，養相度也。時世宗方寵嚴嵩，嵩受永壽庶子金，事發，置不問。兼崇道教，錫秉一真人陶仲文伯爵，士靡靡爭趨之。翰林官故清高，公復崇名節，重廉恥，嶽嶽特立，不媕阿隨。時坐是有惡之者，媒孽莫須有事中之，罷官歸。歸且閴寂恬如也，方公未第時，輕財樂施，敦舊尚義，性孝友，事親曲盡其誠，處兄妹閒，敬愛交篤。不發人之私，不迫人於險，端方渾厚，為鄉里所矜式，士子多從之遊。及由內翰放歸田，四方知名士尤向慕風旨，接踵其門，所以教授徒侣，一如布衣時。往者朝臣忠直者，謫還里不久即召還，里之有司恒致敬，朝夕謁。公之歸，足不履吏庭，竿牘屏絕，有司愈重之。有饋以輿馬金幣者，却不受。惟課耕讀書，稽古著述而已。隆慶庚午卒。所著有《強齋文集》、縣志若干卷，祀鄉賢。論曰：公無通世之資者也，無通世之資而與趙文華、鄢懋卿輩比肩，旅進未見其可矣。公歸不數年，嵩殺沈煉，殺曾銑、殺夏言、殺楊繼盛，假如公尚在朝，睹其狼戾，能括囊自處，慄慄不賈禍乎？憶，公亦幸矣哉。。

 著作 
隆庆四年（1570年）钱博学、欧阳㬇修纂《武强县志》。

紀念
武強縣城曾有為歐陽㬇所立之「解元坊」清道光十一年刻本《武強縣新志·卷二》。

 家族 
曾祖歐陽鑑；祖父歐陽瓚，曾任省察官；父歐陽倫，母李氏。具庆下。兄欧阳时（监生）、欧阳暉。弟欧阳曜、欧阳曉、歐陽暄。

参考文献

相关 
明朝解元列表
明甲辰科场案

Category:明朝順天鄉試解元
Category:明朝翰林院编修
Category:武强人
H